《甲寅守岁》
明代·陈绍文

斜雨暮霏霏，孤城西月微。花应先暖动，燕似逼冬归。

北土多戎马，南山空蕨薇。草玄犹未就，垂老掩双扉。

作者简介：陈绍文，字公载，自号中阁山人。南海人。锡子。明世宗嘉靖十六年（一五三七）举人，官通判。与梁公实、欧桢伯、黎瑶石、吴而待结诗社，又同游黄才伯之门。著有《中阁集》。清梁善长《广东诗粹》卷四、清温汝能《粤东诗海》卷二四有传。